મોડયુલર નવીન ફર્નિચર ઉત્પાદન, કાર્યકારી મૂડી અને સામાન્ય કોર્પસ ખર્ચ માટે ફંડ એકત્રિત કરવા આ કંપની મેઈડન આઈપીઓ દ્વારા તેનો રૂ. ૧૦ નો એક એવા ૩૨૯૭૦૦૦ ઈકવીટી શેર, રૂ. ૪પ ના મુકરર ભાવથી ઓફર કરીને રૂ. ૧૦.૮૪ કરોડ એકત્રિત કરવા મૂડી બજારમાં આવેલ છે. જાહેર ભરણા માટે આ ઈસ્યુ તા. ૦૭.૦૫.૨૦૧૮ ના રોજ ખુલશે અને તા. ૧૧.૦૫.૨૦૧૮ના રોજ બંધ થશે. ઓછામાં ઓછી અરજી ૩૦૦૦ શેર માટે અને તે પછી તેના ગુણાંકમાં કરવાની રહેશે. ફાળવણી પછી તેમના શેર બી એસ ઈ એસ એમ ઈ પર લીસ્ટ થશે. આ ઈસ્યુ તેમની ભરપાઈ થયેલમૂડીના ૩૫.૪૬ % ટકા હિસ્સો આપશે. આ ઈસ્યુના લીડ મેનેજર મોનાર્ક નેટવર્થ કેપિટલ પ્રા. લી. છે જયારે રજીસ્ટ્રાર કાર્વી કોમ્પ્યુટર શેર પ્રા. લિ છે. કંપનીએ શરુઆતમાં ભાવોભાવ શેર આપ્યા પછી, તેમણે બીજા શેર રૂ. ૧ર થી રૂ. ૪પ ના ભાવે આપેલ. પ્રમોટરો દ્વારા સંપાદિત શેરની સરેરાશ કિંમત રૂ. ૨૨.૬૫ છે. આ ઈસ્યુ પછી તેમની હાલની ભરપાઈ થયેલ મૂડી જે રૂ. ૬.૦૦ કરોડ છે તે વધીને રૂ. ૯.૩૦ કરોડ થશે.